EkBass/fiwiki-20250220-pages-articles huggingface dataset:
Biotesti

Biotesti on testi, jolla määritetään jotain yhdistettä biologisen koemateriaalin avulla. Koemateriaalina voi olla jokin organismi, elin tai kudosta. Biotestin voidaan ajatella tarkoittavan myös ylipäätään elävällä materiaalilla tehtävää koetta. Tunnettu biotesti on auksiinimäärän määrittäminen kauran itutuppien kasvua seuraamalla. Biotestejä käytetään aineiden pitoisuuksien ja vaikutusten selvittämiseen etenkin biokemiassa, biologiassa ja farmakologiassa. == Lähteet == * Tirri R. ym: Biologian sanakirja. 2001. Luokka:Biologia
Osmoli

Osmoli (lyhenne Osm) on ainemäärä, joka muodostuu liuoksessa yhdestä moolista ainetta. Jos esimerkiksi liuokseen laitetaan mooli glukoosia, joka pysyy yhtenäisenä molekyylinä kyseisessä liuoksessa, saadaan liuokseen yksi osmoli glukoosia. Jos sen sijaan veteen sekoitetaan mooli ruokasuolaa (NaCl), saadaan liuokseen kaksi osmolia ainetta. Tämä johtuu siitä, että NaCl dissosioituu vedessä natrium- ja kloridi-ioneiksi. Osmoli ei ole kansainvälisen yksikköjärjestelmän yksikkö. ==Katso myös== *Osmoottinen paine Luokka:Ainemäärän yksiköt
Shawn Horcoff

Shawn Horcoff (s. 17. syyskuuta 1978 Trail, Brittiläinen Kolumbia) on kanadalainen uransa päättänyt ammattijääkiekkoilija. Edmonton Oilers varasi hänet NHL:ään neljännellä kierroksella vuonna 1998 numerolla 99. Ennen kuin Horcoff varattiin NHL:ään, hän pelasi Michiganin yliopiston joukkueessa. Hänet nimettiin kahdesti Central Collegiate Hockey Associationin (CCHA) All- Academic-joukkueeseen, ja kaudella 1999–2000 hän oli joukkueensa tähdistössä ja nimettiin CCHA:n vuoden pelaajaksi. Lähdettyään yliopistosta, Horcoff teki sopimuksen Edmonton Oilersin kanssa ja hänet lähetettiin AHL:ään, Hamilton Bulldogsiin. Horcoff vietti vähän aikaa Hamiltonissa, mutta pelasi vain 26 peliä kahden kauden aikana. Hän teki nopeasti vaikutuksen Oilersin johtoportaaseen, ja teki NHL-debyyttinsä kaudella 2000–2001. Horcoff on pelannut Oilersissa koko tähänastisen uransa. Edmontonissa hän on pelannut yhdessä muun muassa suomalaisen Janne Niinimaan kanssa, ja heistä tuli hyvät ystävät. NHL:n työsulun 2004–2005 aikana Horcoff pelasi Ruotsissa, Elitserienin Mora IK:ssa. Horcoffin paras kausi oli 2005–2006, jolloin hän teki 22 maalia ja antoi 51 maaliin johtanutta syöttöä eli 73 pistettä 79 pelaamassaan ottelussa. Kaudella 2005–2006 Edmonton Oilers pelasi Stanley Cup -finaalissa Carolina Hurricanesia vastaan, mutta hävisi ottelusarjan lopulta voitoin 4–3. Horcoff toimi myös Edmontonin kapteenina vuodesta 2010 aina vuoteen 2013, aina siihen asti kunnes hän tuli pelaajakaupan johdosta vaihdetuksi Dallasiin. http://www.tsn.ca/nhl/story/?id=426972 http://www.nhl.com/ice/news.htm?id=676590 Hän on myös edustanut Kanadaa jääkiekon MM-kisoissa. Shawn Horcoffilla on vaimo Cindy ja kaksi lasta, poika ja tytär. Hänen silmänsä ovat eriväriset, toinen ruskea ja toinen vihreä. == Lähteet == Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Jääkiekon maailmanmestarit Luokka:Vuonna 1978 syntyneet Luokka:Elävät henkilöt
Ola Ullsten

Stig Kjell Olof "Ola" Ullsten (23. kesäkuuta 1931 Uumaja – 28. toukokuuta 2018Ola Ullsten är död ) oli ruotsalainen poliitikko, joka toimi Ruotsin pääministerinä 1978–1979 ja ulkoministerinä 1979–1982. Ullsten oli Kansanpuolue liberaalien puheenjohtaja vuosina 1978–1983. Ullsten valittiin vuonna 1964 parlamentin toiseen kamariin, jossa hän toimi aina vuoteen 1984 asti. Jäätyään pois päivänpolitiikasta Ullsten toimi Ruotsin lähettiläänä Kanadassa, Bahamalla, Italiassa ja Albaniassa. == Lähteet == Luokka:Ruotsin liberaalien poliitikot Luokka:Ruotsin puolueiden puheenjohtajat Luokka:Ruotsin suurlähettiläät Luokka:Ruotsin pääministerit Luokka:Ruotsin ulkoministerit Luokka:Vuonna 1931 syntyneet Luokka:Vuonna 2018 kuolleet
Disakkaridi

Disakkaridi on kahdesta monosakkaridista eli yksinkertaisesta sokerimolekyylistä muodostunut hiilihydraatti. Mono- ja disakkarideja kutsutaan yleensä sokereiksi. ==Joitakin disakkarideja== *laktoosi eli maitosokeri: glukoosi + galaktoosi *maltoosi: glukoosi + glukoosi *sakkaroosi eli ruokosokeri: glukoosi + fruktoosi Luokka:Sokerit Luokka:Hiilihydraatit
Soukan koulu

Soukan koulu on peruskoulun ala-aste Espoon Soukassa. 2010-luvun puolivälissä koulussa oli noin 500 oppilasta. Koulun rehtori on Velijussi Kyllijoki. Soukan koulu valmistui kansakouluksi vuonna 1971, jolloin Soukka tyypillisenä uutena lähiönä oli täynnä lapsia. Silloisessa kansakoulussa oli rinnakkaisluokkia H:hon asti, ja koulu oli aikoinaan Espoon peruskouluista suurin. Koulun suunnitteli arkkitehtitoimisto Kari Virta. Espoon koulurakennusten inventointiraportin 2017 mukaan Soukan koulun alkuperäisratkaisu on ajalleen tyypillinen ja selkeä, päämäärinään muunneltavuus sekä jaettavuus pienempiin toiminnallisiin yksiköihin. Koulurakennus on osa Soukan lähiökeskuskokonaisuutta, joka oli aikoinaan Suomen suurin yhtenäinen rakennushanke. Koulun naapurustossa sijaitsee päiväkoteja ja kauppoja. Tilanahtautta lievittämään rakennettiin väliaikaisia parakkikouluja viereisille mäille, ensin siihen missä nyt on Kappeli, myöhemmin pururadan varteen koulun toiselle puolelle. Koulu peruskorjattiin vuosina 2010–2012. Kouluun rakennettiin myös uusi siipi remontin aikana. Koulu siirrettiin syksyllä 2009 homeongelmien vuoksi tilapäisesti Otaniemeen entisen poliisiopiston tiloihin.Soukan koulu valmistautuu ensi syksynä muuttorumbaan Länsiväylä 29.5.2009 Koulu otettiin takaisin käyttöön joulukuussa vuonna 2012. Koulun tunnetuin entinen oppilas lienee jääkiekkoilija Teemu Selänne. == Lähteet == Luokka:Espoon peruskoulut Luokka:Soukka
Jalkapallo kesäolympialaisissa 2000

Vuoden 2000 kesäolympialaisten jalkapalloturnaus Sydneyssä oli miesten 22. virallinen olympiaturnaus. Naisten turnaus pidettiin toista kertaa. ==Mitalit== Laji Kulta Hopea Pronssi Miesten turnaus Naisten turnaus ==Kilpailupaikat== Sydney Sydney Canberra Olympic Stadium Sydney Football Stadium Bruce Stadium Adelaide Brisbane Melbourne Hindmarsh Stadium Brisbane Cricket Ground Melbourne Cricket Ground ==Miehet== Neljä maata osallistuivat ensimmäistä kertaa jalkapallon olympiaturnaukseen: Honduras, Etelä-Afrikka, Tšekki ja Slovakia (pelasivat aikaisemmin yhdessä Tšekkoslovakiana.) === Joukkueet === ;A-lohko * * * * ;B-lohko * * * * ;C-lohko * * * * ;D-lohko * * * * === Mitalistit === Kulta Hopea Pronssi Kamerun * * * Samuel Eto’o Serge Mimpo Clement Beaud Aaron Nguimbat Joël Epalle Modeste M’Bami Patrice Abanda Nicolas Alnoudji Daniel Bekono Serge Branco Lauren Idriss Carlos Kameni Patrick M’Boma Albert Meyong Daniel N’Gom Kome Geremi Patrick Suffo Pierre Womé Espanja * * * David Albelda Iván Amaya Miguel Ángel Angulo Daniel Aranzubia Joan Capdevila Jordi Ferron Gabri Xavi Jesus María Lacruz Albert Luque Carlos Marchena Felipe Ortiz Carles Puyol José Mari Ismael Ruiz Raúl Tamudo Antonio Velamazán Unai Vergara Chile * * * Pedro Reyes Nelson Tapia Iván Zamorano Javier di Gregorio Cristian Álvarez Francisco Arrue Pablo Contreras Sebastián González David Henríquez Manuel Ibarra Claudio Maldonado Reinaldo Navia Rodrigo Núñez Rafael Olarra Patricio Ormazábal David Pizarro Rodrigo Tello Mauricio Rojas ==Naiset== Kulta Hopea Pronssi Norja * * * Gro Espeseth Bente Nordby Marianne Pettersen Hege Riise Kristin Bekkevold Ragnhild Gulbrandsen Solveig Gulbrandsen Margunn Haugenes Ingeborg Hovland Christine Bøe Jensen Silje Jørgensen Monica Knudsen Gøril Kringen Unni Lehn Dagny Mellgren Anita Rapp Brit Sandaune Bente Kvitland Yhdysvallat * * * Brandi Chastain Joy Fawcett Julie Foudy Mia Hamm Kristine Lilly Tiffeny Milbrett Carla Overbeck Cindy Parlow Briana Scurry Lorrie Fair Michelle French Shannon MacMillan Siri Mullinix Christie Pearce Nikki Serlenga Danielle Slaton Kate Sobrero Sara Whalen Saksa * * * Ariane Hingst Melanie Hoffmann Steffi Jones Renate Lingor Maren Meinert Sandra Minnert Claudia Müller Birgit Prinz Silke Rottenberg Kerstin Stegemann Bettina Wiegmann Tina Wunderlich Nicole Brandebusemeyer Nadine Angerer Doris Fitschen Jeannette Goette Stefanie Gottschlich Inka Grings ==Lähteet== * http://www.rsssf.com/tableso/ol2000f.html *
Oikeus ja kohtuus

Oikeus ja kohtuus (The Practice) on yhdysvaltalainen ABC:n draamasarja, jota tuotettiin kaikkiaan kahdeksan tuotantokautta. Yhdysvalloissa sitä esitettiin 4. maaliskuuta 1997 alkaen 16. toukokuuta 2004 saakka. Se sai parhaan draamasarjan Emmy-palkinnon vuosina 1997 ja 1998. Sarjan tuotti David E. Kelley. Sen tapahtumat keskittyvät bostonilaiseen lakiasiantoimistoon. Sarjasta tuotettiin myös spin-off-sarja Boston Legal, joka esitettiin vuosina 2004–2008. Suomessa sarjaa näytettiin MTV3-kanavalla 2000-luvun vaihteessa. ==Päänäyttelijät== ==Lähteet== ==Aiheesta muualla== * Luokka:1990-luvun yhdysvaltalaiset draamasarjat Luokka:2000-vuosikymmenen yhdysvaltalaiset draamasarjat Luokka:ABC:n televisio-ohjelmat
Donnie Brasco

Donnie Brasco (televisioesityksessä käytetty myös nimeä Operaatio Donnie Brasco) on brittiohjaaja Mike Newellin vuonna 1997 ensi-iltansa saanut mafiaelokuva. Elokuvan pääosia näyttelevät Johnny Depp ja Al Pacino. == Juoni == Elämäkertaan pohjautuva tositarinaelokuva sijoittuu 1970-luvun New Yorkiin. FBI-agentti Joseph D. Pistone saa tehtäväkseen soluttautua mafiapiireihin salanimellä Donnie Brasco. Tehtävä on raskas, ja Pistone alkaa pian tuntea olevansa liian syvällä mafian maailmassa. Operaation jälkeen Pistone siirtyy agenteille tarkoitettuun todistajansuojeluohjelmaan peläten Mafian kostoa. Hän viettää suojeluohjelmassa elämäänsä vielä nykyisinkin salanimellä. ==Näyttelijät== == Lipputulot == Lipputuloja kertyi Yhdysvalloissa 41 909 762 dollaria ja muualla 83 000 000 dollaria. Tämä on yhteensä 124 909 762 dollaria. == Myöhempi arvostus == The New York Timesin kriitikot valitsivat Donnie Brascon vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1997 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Mike Newellin ohjaamat elokuvat Luokka:Mafiaelokuvat Luokka:Tositapahtumiin perustuvat elokuvat Luokka:New Yorkissa tapahtuvat elokuvat
Mão Morta

Mão Morta on portugalilainen rock-yhtye, joka perustettiin Bragassa lokakuussa 1984. Sen alkuperäisjäsenet olivat Joaquim Pinto, Miguel Pedro ja Adolfo Luxúria Canibal. Ensimmäisen keikkansa yhtye piti Portossa 12. tammikuuta 1985 ja ensimmäisen levytyksensä se julkaisi heinäkuussa 1988. Yhtyeen levy- yhtiöinä ovat toimineet muiden muassa Ama Romanta ja Cobra Discos. == Kokoonpano == === Nykyiset jäsenet === * Adolfo Luxúria Canibal – laulu * Miguel Pedro – rummut * António Rafael – kosketinsoittimet, kitara * Sapo – kitara * Vasco Vaz – kitara * Joana Longobardi – basso === Entiset jäsenet === * Marta Abreu – basso * José Pedro Moura – basso * Carlos Fortes – kitara, kosketinsoittimet, basso * Zé dos Eclipses – kitara * Joaquim Pinto – basso, kosketinsoittimet * Paulo Trindade – basso == Diskografia == === Studioalbumit === * Mão Morta (1988) * Corações Felpudos (1990) * O.D., Rainha do Rock & Crawl (1991) * Mutantes S.21 (1992) * Vénus Em Chamas (1994) * Há Já Muito Tempo Que Nesta Latrina O Ar Se Tornou Irrespirável (1998) * Primavera de Destroços (2001) * Nus (2004) === Livealbumit === * Müller No Hotel Heissischer Hof (1997) * Ao Vivo na Aula Magna 8 de Maio 2001 (2001) * Carícias Malícias (2003) === Kokoelmat === * Cães de Crómio (1994) * Mão Morta Revisitada (1995) == Aiheesta muualla == * Viralliset sivut Luokka:Portugalilaiset alternative rock -yhtyeet
Yhdeksäs portti (elokuva)

Yhdeksäs portti (The Ninth Gate) on Roman Polańskin ohjaama Arturo Pérez- Reverten samannimiseen romaaniin perustuva elokuva. Elokuvan päähenkilö on Dean Corso, joka on eräänlainen kirjaetsivä (Johnny Depp). Corso kutsutaan etsimään erästä harvinaista kirjaa, ja tehtävää suorittaessaan hän huomaa olevansa tekemisissä okkultismin kanssa. == Näyttelijät == Luokka:Yliluonnolliset jännityselokuvat Luokka:Psykologiset jännityselokuvat Luokka:Vuoden 1999 espanjalaiset elokuvat Luokka:Roman Polanskin ohjaamat elokuvat Luokka:Ranskalaiset romaaneihin perustuvat elokuvat Luokka:Vuoden 1999 ranskalaiset elokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Bryan Adams

Bryan Guy Adams (s. 5. marraskuuta 1959 Kingston, Kanada) on kanadalainen rockmuusikko ja valokuvaaja. Hänen tunnettuja kappaleitaan ovat muun muassa ”Summer of ’69”, ”Heaven”, ”(Everything I Do) I Do It for You”, ”Cuts Like a Knife”, ”Run to You” ja ”Please Forgive Me”. Hänelle on myönnetty Order of Canada ja Order of British Columbia -kunniamerkit. Musiikin lisäksi Adams on julkaissut kaksi valokuvakirjaa, Made in Canada (1999) ja American Women (2005). Molempien kirjojen tuotot on ohjattu rintasyövän hoitojen tutkimukseen. Adamsin kuvia on julkaistu muun muassa britti-Voguessa, Vanity Fairissa, Harper’s Bazaarissa ja Interview’ssä, ja hän on pitänyt lukuisia valokuvanäyttelyitä. Bryan Adams on myös laulanut joidenkin elokuvien kappaleita. Tunnetuin on ”Everything I Do (I Do It for You)” elokuvasta Robin Hood – varkaiden ruhtinas. ==Arvioita== Helsingin Sanomien Antti Isokangas kehui kokoelma-albumin So Far So Good (1993) arvostelussa Adamsin tarttuvia melodioita sekä musiikin ja miehen ulkoisen olemuksen konstailemattomuutta ja suoraviivaisuutta, jollainen vetoaa suomalaisiin. Mutta hän antoi myös kritiikkiä: ”Bryan Adamsia on helppo syyttää sovinnaisuudesta, karismattomuudesta ja ennätyksellisestä banaaliudesta. Erityisesti hänen sanoituksensa ovat poikkeuksellisen täynnä kliseitä – ja vieläpä samoja kliseitä: useimmissa niissä kuollaan ja mennään taivaaseen.” == Albumit == * * * * * * * * * * * * * * * * * * * * * == Lähteet == == Aiheesta muualla == * * Virallinen Bryan Adams -sivu Luokka:Kanadalaiset rocklaulajat Luokka:Officer of the Order of Canada Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:Grammy-palkinnon saajat Luokka:Vuonna 1959 syntyneet Luokka:Elävät henkilöt Luokka:Seulonnan keskeiset artikkelit
Tinja

Tinja on suomalainen naisen etunimi. Nimi on tullut käyttöön vasta 1960-luvulla. Se on todennäköisimmin muunnos nimestä Tiina, mutta sen muotoutumiseen ovat mahdollisesti vaikuttaneet myös muut -nja -loppuiset nimet kuten Anja, Sonja ja Tanja. Suomen ortodoksisessa kalenterissa se on kuitenkin varsin kyseenalaisin perustein tulkittu Foteina- tai Fotine -nimen suomenkieliseksi vastineeksi. Pyhä Fotine Samarialainen, jonka nimi tarkoittaa valoisaa oli perimätiedon mukaan varhaiskristillinen marttyyri, joka on myös samastettu sen naisen kanssa, jonka Jeesus Johanneksen evankeliumin mukaan kohtasi Samariassa Sykarin kaupungin kaivolla. Vuoden 2019 loppuun mennessä nimi Tinja oli annettu Suomessa 1075 naiselle, joista yli puolet on vuoden 2000 jälkeen syntyneitä Tinjan nimipäivä on 24. heinäkuuta, joka vanhastaan on ollut Kristiinan ja Tiinan nimipäimä. Nimi Tinja lisättiin kalenteriin vuonna 2010. Ortodoksisessa kalenterissa Tinjan nimipäivä on aikoinaan ollut 20. maaliskuuta, Pyhän Fotinen muistopäivänä. ==Tunnettuja Tinjoja== * Tinja- Riikka Korpela, suomalainen jalkapalloilija * Tinja Ruusuvuori, suomalainen toimittaja * Tinja Töyrylä, suomalainen pesäpalloilija ==Lähteet== Luokka:Etunimet
Jasso-kissa

Jasso on Jii Roikosen luoma suomalainen sarjakuvakissa. Jasson ja hänen puhuvan häntänsä seikkailuja on ilmestynyt vuodesta 1992. Sarjassa ominaista on sanaleikkien käyttö. Esimerkiksi jos Häntä on sienimetsällä löytänyt haaparouskun, niin kuvassa näytetään haapa, joka rouskuttaa jotakin. Tavallisesti sarjassa keskitytään Jasson ja Hännän arkipäivän tapahtumiin. Lisäksi Häntä voi tarpeen tullen irrota Jassosta ja lähteä omille teilleen tai jopa venyä ja muuttaa muotoaan. Jassolla on Facebookissa Jasso Glubi. Jassosta on myös tehty paljon erilaisia oheistuotteita kuten tyynyliinoja, virvoitusjuomaa ja pinssejä. Jassosta on tehty myös lyhyitä animaatioita televisioon. Jasso-animaatioissa Jasson äänenä oli Heikki Määttänen ja Hännän äänenä Erja Manto. == Kirjoja == * Jasson aamugirja – Ajatugsia aamu-unisille (Egmont 2007, ) * Jasso – Häntää ei jätetä (Otava 2011, ) * JassOdysseia – Kissan harharetket (Otava 2015, ) == Aiheesta muualla == * Vesa Vitikainen: Jasso hakeutuu hoitoon . Kvaak.fi 23.12.2006. Luokka:Suomalaiset sarjakuvat Luokka:Strippisarjakuva Luokka:Kuvitteelliset kissat Luokka:Sarjakuvahahmot
Jasso

Jasso voi tarkoittaa seuraavia asioita: * Jasso-kissasta kertova sarjakuva * Pajatso * Paitsio (jalkapallo)
Ionipumppu

Ionipumput ovat solukalvossa olevia ioneja kuljettavia proteiineista koostuvia rakenteita. Ionit eivät varauksensa vuoksi pääse liikkumaan vapaasti solukalvon läpi, ja siksi niille tarvitaan erityisiä tunneleita kalvon läpi. Ionipumput pumppaavat ioneja kohden suurempaa pitoisuutta, joten pumppujen toimintaan tarvitaan energiaa. Energian vuoksi ionipumppujen toiminta on aktiivista kuljetusta. Energia saadaan yleensä ATP:n hydrolyysistä. Aktiivinen kuljetus jaetaan primaariseen ja sekundaariseen kuljetukseen, joista ionipumppujen kuljetustapa kuuluu primaariseen kuljetukseen. Ionit voivat kulkeutua kalvon läpi myös passiivisesti ionikanavaa pitkin. ==Esimerkkejä ionipumpuista== *Hermosolujen yleisin ionipumpputyyppi on natrium-kaliumpumppu (Na+-K+-ATPaasi). Hermosolun ulkopuolella on enemmän natriumioneja kuin sen sisäpuolella, ja vastaavasti sen sisäpuolella on enemmän kaliumioneja kuin sen ulkopuolella. Ionipumput ylläpitävät pitoisuuseroa. Natrium-kaliumpumput kuljettavat kaksi kaliumionia soluun samalla kun ne siirtävät kolme natriumionia solun ulkopuolelle. Ionien pumppauksella saavutettu kalvojännite on välttämätön hermosolujen toiminnalle. Noin neljännes ihmisen käyttämästä energiasta kuluu natrium-kaliumpumppujen työhön. *Kasvisolun solukalvon H+-ATPaasit pumppaavat H+-ioneja solun sisältä solukalvon ulkopuolelle ja vakuoliin. Tällöin kasvisolun solulimasta saadaan ympäristöään negatiivisempi, millä on vaikutusta solun toimintaan. *Kasvisolun Ca2+-ATPaasi pumppaa kalsiumioneja pois solulimasta. Näin kalsiumia saadaan soluseinän lähelle. Kalsiumia tarvitaan soluseinän muodostumisessa. ==Lähteet== Luokka:Solubiologia
Cidade Negra

Cidade Negra on brasilialainen yhtye, jonka lauluissa on vaikutteita reggaesta, rockista ja soulista. Yhtye perustettiin vuonna 1986, ja sen levyjä on julkaissut Sony Music. Yhtyeen sanoitukset keskittyvät rakkauteen ja sosiaalisiin ongelmiin. == Kokoonpano == === Nykyiset jäsenet === * Alexandre Massau – laulu * Da Gama – kitara * Bino – basso * Lazão – rummut === Entiset jäsenet === * Ras Bernardo – laulu * Toni Garrido – laulu == Diskografia == * Lute pra Viver (1990) * Negro no Poder (1992) * Sobre Todas as Forças (1994) * O Erê (1996) * Quanto Mais Curtido Melhor (1998) * Hits & Dubs (1999) * Enquanto o Mundo Gira (2000) * Acústico MTV (2002) * Perto de deus (2004) * Direto Ao Vivo (2006) == Aiheesta muualla == * Viralliset sivut Luokka:Brasilialaiset reggaeyhtyeet
Mena Suvari

Mena Alexandra Suvari (s. 13. helmikuuta 1979 Newport, Rhode Island, Yhdysvallat) on yhdysvaltalainen näyttelijä. Hänet tunnetaan parhaiten rooleistaan elokuvissa American Beauty ja American Pie. Suvari aloitti uransa 12-vuotiaana toimimalla mallina ja jo 16-vuotiaana hän pääsi mukaan televisiosarjaan Teho-osasto. Hän ääninäytteli Kingdom Hearts 2 -pelissä Final Fantasy VII -pelistä tuttua Aerista vuonna 2005. Suvarin isä on virolainen lääkäri Ando Süvari ja äiti kreikkalainen sairaanhoitaja Candice. Hän meni naimisiin 18. maaliskuuta 2000 saksalaissyntyisen, 18 vuotta itseään vanhemman Robert Brinkmannin kanssa. Pari erosi 24. huhtikuuta 2005. Vuosina 2010–2012 Suvari oli avioliitossa konserttipromoottori Simone Sestison kanssahttp://www.tmz.com/2012/10/01/mena-suvari-divorce-finalized/. == Filmografia == * Jäähyväiset tytöille (1997) * Snide and Prejudice (1997) * Nowhere (1997) * Beverly Hillsin slummit (1998) * American Beauty (1999) * American Pie (1999) * Carrie 2 – raivo (1999) * Luuseri (2000) * Live neitsyt! (2000) * Muskettisoturi (2001) * American Pie 2 (2001) * Kuka on cool? (2001) * Spun (2002) * Sonny (2002) * Trauma (2004) * Standing Still – sekavia suhteita (2004) * Dangerous parking (2005) * Edmond (2005) * Brooklyn Rules (2005) * Huhupuhetta (2005) * Domino (2005) * Beauty Shop (2005) * Factory Girl (2006) * Brooklyn Rules (2006) * The Dog Problem (2006) * Caffeine (2006) * The Dog Problem (2006) * Final Fantasy VII: Advent Children (2006) * Stuck (2007) * Day of the Dead (2008) * American Pie: Luokkakokous (2012) == Televisiosarjat == * Isojen poikien leikit (1995) – Laura * Isojen poikien leikit (1996) – Hilary * Teho-osasto (1996) * Minor Adjustments (1996) * El Caminon poliisit (1996–1997) * 413 Hope St. (1997) * Chicagon lääkärit (1997) * Atomic Train (1999) * Saturday Night Live (2001) * Mullan alla (2004) * South of Hell (2015) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Walt Disney’s Comics and Stories

Walt Disney’s Comics and Stories (lyh. usein WDC&S; tai WDC) on Yhdysvalloissa ilmestyvä Disney-sarjakuvalehti. Lehteä julkaisi vuosina 1940–1984 Western Publishing ensin Dell Comicsille ja myöhemmin yhtiön omalla Gold Key Comics -merkillä. Julkaisua jatkoi Gladstone Publishing vuosina 1986–1990, Disney Comics vuosina 1990–1993 ja Gladstone Comics uudelleen vuosina 1993–1998. Yhtiö joutui lopettamaan lehden julkaisun, kun sen sopimus Disneyn kanssa päättyi. Kesäkuussa 2003 Gemstone Publishing aloitti uuden Disneyn kanssa tehdyn sopimuksen myötä lehden julkaisun uudelleen. == Historia == 1940-, 1950- ja 1960-luvuilla lehdessä julkaistiin muun muassa monet Carl Barksin klassikkotarinoista ensimmäistä kertaa. Lehden yleensä aloitti Barksin 10-sivuinen juttu ja päätti Paul Murryn Mikki-jatkosarja. Niiden välissä saattoi olla esimerkiksi Iso paha susi -tarina tai Pelle Peloton -juttu. 1950-luvun huippuvuosina levikki oli yli kolme miljoonaa kappaletta, ja se onkin parhaiten koskaan myynyt yhdysvaltalainen sarjakuvalehti. Tärkeimpänä syynä hyvään menestykseen pidetään yleensä Carl Barksin 10-sivuisia sarjoja, jotka aloittivat lähes joka lehden. 1960-luvulle tultaessa WDC&S;:n levikki kääntyi laskuun, kuten muidenkin sarjakuvalehtien Yhdysvalloissa. Barksin jäätyä eläkkeelle 1966 lehdessä alettiin julkaista 1950-luvun Barks-sarjoja uusintoina. Varhaisimpia Barksin kymmensivuisia ei kuitenkaan uusittu. Lehden aloitussarjana saattoi olla myös Tony Stroblin piirtämä uusi juttu. Murryn Mikki-sarja yleensä lopetti lehden kuten ennenkin. Murryn tarinoiden taso laski loppuaikoina ja jatkosarjat muuttuivat 8–10-sivuisiksi vitsisarjoiksi. Gladstone-yhtiö ryhtyi julkaisemaan WDC&S-lehte;ä 1986 numerosta 511. Murry- perinne jatkui, mutta Murry oli jo jäänyt eläkkeelle, joten tarinat olivat vanhojen juttujen uusintoja. Lehden aloitti yleensä 10-sivuinen Barks-uusinta, joskus myös Daan Jippesin ja Freddy Miltonin yhteistyönä syntynyt Aku-juttu. Gladstone käänsi englanniksi amerikkalaisille ennennäkemättömiä eurooppalaisia tarinoita ja kertoi taiteilijoiden nimet, mikä oli uutta. Gladstone teki WDC&S-lehdest;ä 64-sivuisen pahvikantisen kiiltäväpaperisen vuonna 1997, numerosta 601 alkaen. Vuodesta 2003 lähtien julkaisija oli Gemstone Publishing. Vuonna 2006 Gemstone osti julkaisuoikeudet Floyd Gottfredsonin alun perin sanomalehdissä julkaistuihin Mikki-sarjoihin, ja niitä julkaistiin jatkosarjoina. Gladstonen ja Gemstonen aikana tuli tavaksi, että lehden aloitti usein William Van Hornin lyhyt sarja. Vuonna 2009 Walt Disney's Comics And Stories muuttui hyvin erilaiseksi, kun julkaisijaksi tuli Boom! Studios. Nyt lehdessä esiintyvät Taikaviitta, Superhessu ja monet muut ankkalinnalaiset supersankarihahmot. == Lähteet == == Aiheesta muualla == *Walt Disney's Comics and Stories INDUCKS Luokka:Disneyn sarjakuvakirjat ja -lehdet Luokka:Aku Ankka -sarjakuvakirjat ja -lehdet
Yhdysvaltain ulkoministeri

Yhdysvaltain ulkoministeri () on Yhdysvaltain ulkoministeriön johtaja, päävastuunaan kansainväliset suhteet. Ministeri kuuluu presidentin hallintoon. Nykyinen ulkoministeri Marco Rubio astui virkaansa 21. tammikuuta 2025. == Historia == Siirtokuntien kongressi perusti ulkoministerin viran (Secretary of Foreign Affairs) 10. tammikuuta 1781. Presidentti George Washington perusti sen uudelleen heinäkuussa 1789. Kongressi antoi osastolle joitain kotimaan asioiden velvollisuuksia, kuten kirjeenvaihtoa, paperien arkistointia ja säilyttämistä ja julkaisua, ja vaihtoi sen nimen ”valtionministeriksi” (Secretary of State). Liittovaltion alkuvuosina virka oli usein ponnahduslauta presidenttiyteen. John Adamsin mukaan ulkoministerin tulisi olla lakia, hallintoa ja historiaa lukenut mies, joka kykenee tiivistelmänomaisesti ymmärtämään "koko maanpäällisen universumimme". == Tehtävät ja nimittäminen == Ulkoministeri on presidentin pääasiallinen neuvonantaja Yhdysvaltain ulkopolitiikan linjassa ja toteutuksessa. Viime vuosina ministeri on saanut päävastuun Yhdysvaltain toiminnasta ulkomailla joitain sotilasasioita lukuun ottamatta. Ulkoministeri on Yhdysvaltain presidentin vallanperimysjärjestyksessä neljäs varapresidentin, edustajainhuoneen puheenjohtajan ja president pro temporen jälkeen. Virallisesti ulkoministerin nimittää virkaansa Yhdysvaltain presidentti. Nimitykseen tarvitaan kuitenkin myös senaatin enemmistön tuki. Muiden ministeriöiden johtajien tavoin ulkoministerin virkakauden pituus on virallisesti "presidentin tahdosta", eli presidentti voi erotta ulkoministerin koska tahansa ja mistä tahansa syystä. == Palkka ja etuudet == Ulkoministeri on niin sanottu 1. tason virka. Näin ollen vuonna 2021 ulkoministerin vuosipalkaksi määriteltiin 221 400 dollaria. == Katso myös == *Luettelo Yhdysvaltain ulkoministereistä == Lähteet == * Secretaries of State, 1791–2005, United States Department of State. === Viitteet === == Aiheesta muualla == *
Arvid Horn af Åminne

Arvid Horn af Åminne (10. tammikuuta 1631 Kärkinen, Karuna, Sauvo – 17. maaliskuuta 1692) oli suomalainen aatelismies. Horn omisti Varsinais-Suomessa Karunan kartanon. Ollessaan nuori upseeri hän halusi mennä naimisiin serkkunsa Ingeborg Gyldenärin kanssa. Hänen isänsä Mauritz Horn ei kuitenkaan antanut liitolle hyväksyntää, joten Arvid pyrki ratkaisemaan tilanteen tuomiokapitulin avulla. Tuomiokapitulin mukaan asia kuitenkin kuului kuninkaalle. Koska vaikutti siltä, että asian selviäminen veisi runsaasti aikaa, Horn päätti ”ryöstää” Ingeborgin Kankaisten kartanosta. Ryöstön toteuduttua he asuivat yhdessä Lohjan Laakspohjassa talven ajan. Virallista vihkimistä Horn ei kuitenkaan onnistunut järjestämään erilaisista yrityksistä huolimatta. Niinpä hän päätyi vangitsemaan pastori Stigaeuksen Laakspohjaan. Pastori pääsi vapaaksi vasta luvattuaan vihkiä Arvid Hornin Ingeborgin kanssa. Tämä vihkiminen täytti muodolliset vaatimukset mutta ei saanut osakseen yleistä hyväksyntää. Kirkossa Ingeborg ja Arvid Horn eivät esimerkiksi saaneet ottaa osaa ehtoolliseen. Ingeborgin kuoltua Arvid Horn avioitui Maria Elisabet Kruse af Kajballan kanssa, joka oli hänen toisen serkkunsa tytär. He eivät kuitenkaan saaneet arvolleen sopivasti istua kirkon ensimmäisessä penkkirivissä, mikä vastasi Ingeborgin kanssa solmitun liiton aikana vallinnutta tilannetta. Niinpä Horn rakennutti Karunaan oman kirkon, Sant Maria Elisabethin, joka nykyisin tunnetaan Karunan vanhana kirkkona. ==Lähteet== * Keskellä kylää. Helsingin hiippakunnan kirkkoja. (Kirjapaja 1999) Luokka:Suomalaiset aateliset Luokka:Vuonna 1631 syntyneet Luokka:Vuonna 1692 kuolleet
Vasil Tole

Vasil S. Tole (s. 22. marraskuuta 1963, Përmet) on albanialainen taidemusiikin säveltäjä ja etnomusikologi. Hän on myös kirjoittanut kirjoja albanialaisesta musiikista. Tole opiskeli vuosina 1984–1987 Tiranan konservatoriossa. Hän toimii tällä hetkellä professorina Tiranan taideakatemiassa ja Albanian musiikkineuvoston puheenjohtajana. Hän on säveltänyt muun muassa oopperan Eumenides (2004), kamarimusiikkia, orkesteriteoksia ja pienimuotoisia kappaleita. == Aiheesta muualla == * Kotisivut , Luokka:Albanialaiset säveltäjät Luokka:Albanialaiset musiikkitieteilijät Luokka:Etnomusikologit Luokka:Musiikkikirjailijat Luokka:Vuonna 1963 syntyneet Luokka:Elävät henkilöt
Love, Whitney

Love, Whitney on Whitney Houstonin vuonna 2001 julkaistu kokoelma-albumi, joka on jatkoa hänen moninkertaista platinaa myyneelle Whitney: The Greatest Hits -kokoelma-albumilleen. Se sisältää Houstonin uran merkittävimpiä, hänen tavaramerkeikseen nousseita balladeja. Albumin 16 kappaleesta yhdeksän on päässyt Yhdysvaltain singlelistan ensimmäiselle sijalle. == Kappalelista == Luokka:Vuoden 2001 kokoelma-albumit Luokka:Whitney Houstonin albumit
Tonin Harapi

Tonin Harapi (9. kesäkuuta 1928 Shkodra, Albania – 30. heinäkuuta 1992) oli albanialainen säveltäjä. Hän syntyi Shkodrassa Albaniassa, opiskeli Moskovan konservatoriossa ja valmistui Tiranan konservatoriosta vuonna 1964. Harapi sävelsi muiden muassa lastenoopperan Kufitarët, operetin Mësimi i pyllit, oratorion, kamarimusiikkia, oopperoita ja pianomusiikkia. == Lähteet == Luokka:Albanialaiset säveltäjät Luokka:Vuonna 1928 syntyneet Luokka:Vuonna 1992 kuolleet
Lammasoaivi

Lammasoaivi on yksi Kilpisjärven monista tuntureista. Se sijaitsee 36 kilometriä Kilpisjärven kylästä etelään päin. Sinne perusti Tunturituuli Oy lokakuussa 1996 maailman ensimmäisen arktisen tuulivoimapuiston, ja siellä sijaitsee kolme tanskalaisvalmisteista tuulivoimalaitosta. == Tuulivoimapuisto == Tunturin laelle rakennettiin Kemijokiyhtiön toimesta vuonna 1996 kaksi tuulivoimalaitosta ja pari vuotta myöhemmin vielä kolmas tuulivoimala. Nämä muodostavat Lammasoaivin tuulivoimapuiston, jonka omistaa nykyään Lammasoaivin Voima Oy. == Katso myös == * Luettelo Suomen korkeimmista kohdista * Luettelo Suomen suurimmista prominensseista == Lähteet == == Aiheesta muualla == * Tunturituuli * internettisivu Luokka:Enontekiön tunturit
Kozma Lara

Kozma Lara (10. heinäkuuta 1930 Durrës, Albania – 18. tammikuuta 2019) oli albanialainen säveltäjä ja sanoittaja. Hän on säveltänyt muun muassa pianomusiikkia, viulumusiikkia, oopperoita ja elokuvamusiikkia. Lara on myös opettanut sävellystä muiden muassa Vasil Tolelle Tiranassa. == Lähteet == Luokka:Albanialaiset säveltäjät Luokka:Vuonna 1930 syntyneet Luokka:Vuonna 2019 kuolleet
Vivien Cardone

Vivien Elisabeth Cardone (s. 14. huhtikuuta 1993) on yhdysvaltalainen näyttelijä. Hänet tunnetaan parhaiten Delia Brownin roolista televisiosarjassa Everwood. Vivien on syntynyt Port Jefferson Villagessa, Long Islandilla, New Yorkissa. Cardone on toiseksi vanhin neljästä lapsesta. Hän näytteli ensimmäisen kerran kolmen kuukauden iässä ja ollut mukana esimerkiksi seuraavien yritysten mainoskampanjoissa: Pizza Hut, Sears, Pillsbury, Sherman Williams ja Prudential. Vivien sai ensimmäisen elokuvaroolinsa Marcee Hermanina Oscarin voittaneessa elokuvassa Kaunis mieli. Vivien sai nimensä äitinsä ihaileman näyttelijän Vivien Leighin mukaan. Hän harrastaa tanssia. Hänen isosiskonsa Olivia on myös näyttelijä. ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Soul Calibur II

Soul Calibur II on Namcon kehittämä tappelupeli. Peli on julkaistu kolikkopelinä vuonna 2002 sekä useille pelikonsoleille seuraavana vuonna. Peli on jatkoa Soul Calibur -pelisarjaan. == Pelitilat == Pelin konsoliversioissa on useita eri taistelutiloja. Näitä ovat mm. * Arcade-tila, jossa tarkoituksena on voittaa aluksi kuusi vastustajaa, sen jälkeen kunkin pelihahmon kilpailija tai vastustaja, ja tämän jälkeen päävastustaja * VS mode, jossa tarkoituksena on taistella toista pelaajaa vastaan * Weapon Master, jossa tarkoituksena on selvittää useita tehtäviä erilaisin ehdoin ja rajoituksin. Weapon Master -moodin kautta aukeaa myös mahdollisuus ostaa ja avata uusia aseita, pukuja, hahmoja ja peliominaisuuksia. == Hahmot == Pelissä esiintyvät seuraavat hahmot: * Heishiro Mitsurugi * Necrid (vain konsoliversioissa) * Taki * Talim * Cassandra Alexandra * Hong Yun-seong (pelissä käytetään hahmon nimen vanhaa kirjoitustapaa Yunsung) * Raphael Sorel * Kilik * Chai Xianghua * Maxi * Nightmare (Siegfried Schtauffen) * Isabella "Ivy" Valentine * Astaroth * Voldo Lisäksi kussakin konsoliversiossa esiintyy yksi erikoishahmo: * Heihachi Mishima Tekken -sarjasta (Playstation 2 -versiossa) * Spawn saman nimisestä sarjakuvasta (Xbox-versiossa) * Link The Legend of Zelda -sarjasta (GameCube-versiossa) Seuraavat hahmot ovat avattavia: * Sophitia Alexandra * Seung Mina * Yoshimitsu * Charade * Cervantes de Leon * Berserker (voi käyttää vain moninpelissä) * Assassin (voi käyttää vain moninpelissä) * Lizardman (voi käyttää vain moninpelissä) == Aiheesta muualla == * Luokka:Vuoden 2002 videopelit Luokka:Kolikkopelit Luokka:Nintendo GameCube -pelit Luokka:PlayStation 2 -pelit Luokka:Xbox-pelit Luokka:Elektronisen urheilun pelit Luokka:Soul Calibur
Juri Bilonoh

Juri Hryhorovytš Bilonoh (, s. 9. maaliskuuta 1974 Bilopillja, Ukrainan SNT, Neuvostoliitto) on ukrainalainen kuulantyöntäjä. Hän on kaksi metriä pitkä ja painaa 130 kilogrammaa. Vuonna 1992 Bilonoh voitti Soulissa nuorten maailmanmestaruuden tuloksella 18,46. Barcelonan sisäratojen MM-kilpailuissa 1995 hän oli viides. Sekä 1995 että 1997 hän voitti kultamitalin universiadeissa ja vuonna 1997 Pariisin MM-hallikisoissa maailmanmestaruuden tuloksella 21,02. Saman vuoden Ateenan MM-kilpailuissa hän sijoittui neljänneksi. 1998 Budapestin EM-kisoista ja 1999 Maebashin MM-hallikisoissa hän saavutti pronssia. Sevillan MM-kilpailuissa 1999 ja Sydneyn olympialaisissa 2000 hän oli viides. 2001 Bilonoh saavutti hopeaa universiadeissa. Lissabonin sisäratojen MM-kilpailuissa hän oli kahdeksas ja Edmontonin ulkoratojen MM-kisoissa kuudes. 2002 EM-kisoissa Münchenissä hän voitti uransa toisen aikuisten arvokisakultamitalin tuloksella 21,37. Vuonna 2003 hän saavutti pronssia sekä Birminghamin MM-hallikisoista (21,13) että myöhemmin Pariisin ulkoratojen MM-kisoista (21,10). Budapestin sisäratojen MM- kilpailuissa 2004 hän oli kahdeksas. Ateenan olympialaisissa vuonna 2004 Bilonoh voitti alun perin kultamitalin tuloksella 21,16 m. Kilpailussa Adam Nelson työnsi ensimmäisellään 21,16 m ja Bilonoh kahdella ensimmäisellään 21,15 m. Nelson johti kilpailua viimeiselle kierrokselle asti jolloin Bilonoh työnsi 21,16 m ja voitti kilpailun pidemmällä toiseksi parhaalla työnnöllään. Nelson ei ensimmäisen kierroksen jälkeen saanut lainkaan tulosta. Vuonna 2012 Kansainvälinen olympiakomitea tutki uudestaan Bilonohin Ateenan olympialaisissa antamat dopingnäytteet. Näytteissä oli merkkejä dopingin käytöstä ja hän menetti olympiavoittonsa. Hän sai kahden vuoden kilpailukiellon, joka päättyi 26. maaliskuuta 2015 ja hänen tuloksensa aikaväliltä 18. elokuuta 2004 – 17. elokuuta 2006 hylättiin takautuvasti. Helsingin MM-kilpailuissa 2005 Bilonoh sijoittui alun perin neljänneksi ja Göteborgin EM-kilpailuissa 2006 kuudenneksi. Pekingin olympialaisissa 2008 hän sijoittui kuudenneksi. Ukrainan mestaruuden Bilonoh on voittanut kuulantyönnössä vuosina 2001, 2003, 2005 ja 2006 sekä kiekonheitossa vuosina 1999, 2001, 2003 ja 2006.http://www.gbrathletics.com/nc/ukr.htm ==Lähteet== Luokka:Ukrainalaiset kiekonheittäjät Luokka:Ukrainalaiset kuulantyöntäjät Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1974 syntyneet Luokka:Elävät henkilöt
Feim Ibrahimi

Feim Ibrahimi (1935–1997) oli albanialainen säveltäjä. Hän syntyi Gjirokastërissa ja opiskeli Tiranan konservatoriossa säveltäjä Tish Daijan johdolla. Ibrahimi suoritti opintonsa kokonaan Albaniassa. Ibrahimi sävelsi muun muassa pianomusiikkia, kuten Tokatë për pianon (1963). Luokka:Albanialaiset säveltäjät Luokka:Vuonna 1935 syntyneet Luokka:Vuonna 1997 kuolleet
Ydinsukellusvene

Ydinsukellusvene on sukellusvene, jonka propulsiojärjestelmänä on ydinreaktori, muttei välttämättä varustettu ydinaseella. Ydinsukellusveneet ovat dieselkäyttöisiä sukellusveneitä parempia useista eri syistä: Niiden suurin etu on pitkä toiminta-aika sukelluksissa, joten ne ovat myös vaikeammin havaittavissa. Ydinsukellusveneillä voidaan olla hyvin pitkiä aikoja pinnan alla, sillä akkuja ei tarvitse ladata ydinkäyttöisyyden takia. Polttoainetta riittää käytännössä koko sukellusveneen toiminta-ajaksi, joka on noin 30 vuotta. Dieselkäyttöisen sukellusveneen on käytävä säännöllisesti pinnassa lataamassa akkuja, joita se käyttää sukelluksissa voimanlähteenä. Polttoainemäärän rajoitusten vuoksi niiden toimintasäde avomerellä on ydinsukellusveneitä huomattavasti lyhyempi. Ydinsukellusveneitä on käytettävä satamissa pitkälti vain ylläpidon, tarvikkeiden ja miehistön huollon takia. Ydinsukellusveneet ovat myös dieselkäyttöisiä sukellusveneitä nopeampia, ja niiden suurempi koko mahdollistaa kattavamman ase- ja tarvikearsenaalin kantamisen. == Lähteet == == Aiheesta muualla == * *
Tish Daija

Tish Daija (30. tammikuuta 1926 – 3. lokakuuta 2003) oli albanialainen säveltäjä. Hän syntyi Gjirokastërissa ja opiskeli Moskovassa vuosina 1950–1956. Hän sävelsi muun muassa jousikvarteton (1953), baletin Halili dhe Hajrija (1963) ja oopperoita. Daija myös opetti muiden muassa Feim Ibrahimia ja Lejla Agollia Tiranan konservatoriossa. ==Lähteet== Luokka:Albanialaiset säveltäjät Luokka:Vuonna 1926 syntyneet Luokka:Vuonna 2003 kuolleet
Henry Fielding

Henry Fielding (22. huhtikuuta 1707 Glastonbury – 8. lokakuuta 1754 Lissabon) oli englantilainen kirjailija ja tuomari. Hän kirjoitti Samuel Richardsonin Pamela -nimistä romaania kohtaan tähdätyn ivallisen kirjoituksen nimeltään Shamela. Fieldingin ensimmäinen romaani kertoi Joseph Andrews -nimisen henkilön seikkailuista, mutta Fieldingin pääteos ja kaupallinen menestys on nimeltään Tom Jones. Fieldingin romaanit vaikuttivat suuresti 1700- ja 1800-lukujen englantilaisen romaanin kehitykseen ja realismin vakiintumiseen Englannin kirjallisuudessa. Hän kirjoitti myös näytelmiä, runoja ja esseitä. Työskennellessään tuomarina Lontoossa Fielding organisoi Englannin ensimmäisen rikospoliisiosaston vakavien rikosten tutkintaa varten. == Suomennetut teokset == * * ** Ilmestynyt ensi kerran suomeksi 1950 WSOY:n kustantamana, lyhentäen suomentanut Olli Nuorto. == Lähteet == ==Aiheesta muualla== *Henry Fieldingin teoksia Gutenberg-projektissa *Vapaasti ladattavia Henry Fieldingin e-kirjoja Projekti Lönnrotilta Luokka:Englantilaiset kirjailijat Luokka:Vuonna 1707 syntyneet Luokka:Vuonna 1754 kuolleet
Toppelius

Toppelius on Oulusta peräisin oleva suku.Toppelius (1600 - ) – Kansallisbiografia Ensimmäisenä nimeä käytti Mikael Mikaelinpoika Toppelius 1600-luvun lopussa.Oulun historian henkilöitä Osa suvun tunnetuimmista jäsenistä on käyttänyt nimeä lyhyemmässä muodossa Topelius. == Suvun jäseniä == * Mikael Toppelius (1734–1821), kirkkomaalari ** Johan Gabriel Toppelius (1767–1808), pappi ** Zacharias Topelius vanhempi (1781–1831). (Alkoi kirjoittaa nimensä Topelius), lääkäri *** Zacharias Topelius (1818–1898), kansallinen herättäjä, kirjailija, Helsingin yliopiston rehtori ** Gustaf Toppelius (1786–1864), Oulun kaupunginlääkäri *** Sofia Toppelius (1821–1881), Gustaf Toppeliuksen tytär, Leopold Ludwig Toppeliuksen puoliso *** Gustaf Viktor Toppelius (1825–1906), kenraalimajuri, Gustaf Toppeliuksen poikaToppelius, Gustaf Viktor – kenraalimajuri – Suomalaiset kenraalit ja amiraalit Venäjän sotavoimissa 1809–1917 *** Oskar Toppelius (1828-1904), kirjallisuudentutkija *** Jenny Emilia Toppelius (1833–1911), Gustaf Toppeliuksen tytär, Paul Karl Toppeliuksen puoliso ** Jakob Alexander Toppelius (1781–1836), Kotlinin (Retusaaren) luterilaisen seurakunnan kirkkoherra *** Leopold Ludvig Toppelius, (1821–1891), kontra-amiraali, Suomen meriekipaasin komentaja, Jakob Alexander Toppeliuksen poikaToppelius, Leopold Ludvig – kontra-amiraali – Suomalaiset kenraalit ja amiraalit Venäjän sotavoimissa 1809–1917 **** Georg Leopold Topelius (1858–1925), sotilas, tilanomistaja, virka- ja valtiopäivämies, Leopold Ludvig Toppeliuksen poika *** Paul Karl Toppelius (1826–1900), kontra-amiraali, Jakob Alexander Toppeliuksen poikaToppelius, Paul Karl – kontra-amiraali – Suomalaiset kenraalit ja amiraalit Venäjän sotavoimissa 1809–1917 * Woldemar Toppelius (1858–1933), taidemaalari; hänen puolisonsa oli taidemaalari Marga Toppelius, o.s. Kiseleff (1862–1924) * Meri Toppelius (1863–1896), amerikansuomalainen pedagogi * Guy Topelius (1887–1941), kirjailija, Georg Leopold Topeliuksen poika ;Merkittävimmät henkilöt aakkosjärjestyksessä * Georg Leopold Topelius (1858–1925), sotilas, tilanomistaja, virka- ja valtiopäivämies * Gustaf Toppelius (1786–1864), Oulun kaupunginlääkäri * Gustaf Viktor Toppelius (1825–1906), kenraalimajuri * Guy Topelius (1887–1941), kirjailija * Leopold Ludvig Toppelius, (1821–1891), kontra-amiraali, Suomen meriekipaasin komentaja * Marga Toppelius, o.s. Kiseleff (1862–1924), taidemaalari * Meri Toppelius (1863–1896), amerikansuomalainen pedagogi * Mikael Toppelius (1734–1821), kirkkomaalari * Oskar Toppelius (1828-1904), kirjallisuudentutkija * Paul Karl Toppelius (1826–1900), kontra-amiraali * Woldemar Toppelius (1858–1933), taidemaalari * Zacharias Topelius vanhempi (1781–1831). (Alkoi kirjoittaa nimensä Topelius), lääkäri * Zacharias Topelius (1818–1898), kansallinen herättäjä, kirjailija, Helsingin yliopiston rehtori == Lähteet == Luokka:Suomalaiset suvut Luokka:Sukunimet
Francesco Azopardi

Francesco Azopardi (5. toukokuuta 1748 Notabile – 6. helmikuuta 1809 Rabat, Malta) oli maltalainen säveltäjä, urkuri, musiikinopettaja ja musiikkiteoreetikko. Azopardi syntyi Notabilessa, Maltalla ja asui vuosina 1763–1774 Napolissa. Myöhemmin hän työskenteli Mdinassa, Maltan entisessä pääkaupungissa, ja vuodesta 1789 lähtien Vallettassa. Hän sävelsi muun muassa kirkkomusiikkia ja Sinfonia con Oboe Obbligaton (1799). Azopardi kirjoitti myös musiikin teoriaa käsitteleviä teoksia. Luokka:Maltalaiset säveltäjät Luokka:Urkurit Luokka:Musiikkikirjailijat Luokka:Musiikkiteoreetikot Luokka:Vuonna 1748 syntyneet Luokka:Vuonna 1809 kuolleet
Riika-areena

thumb|225px| Riika-areenalla pelattiin jääkiekon maailmanmestaruuskilpailut vuonna 2006. Kuvassa Kanadan ja Tšekin joukkueet. Riika-areena () on jäähalli Latvian Riiassa. Sitä käytetään enimmäkseen jääkiekko- ja koripallo- otteluiden, sekä konserttien järjestämiseen. Riika-areenaan mahtuu 12 500 ihmistä ja se valmistui vuonna 2006. Se oli yksi vuoden 2006 jääkiekon MM- kilpailuiden kilpailupaikoista toisen ollessa Skonto-areena. Vuoden 2016 miesten salibandyn MM-kilpailut järjestettiin Riika-areenalla. Artisteja, jotka ovat esiintyneet areenalla: Depeche Mode, Chris Rea, Korn, Queen+Paul Rodgers, Sigur Rós, Sex Pistols, KISS, Ozzy Osbourne, Placebo, Elton John, Lou Reed, R.E.M., Rihanna, Adam Tensta, P!nk, Kylie Minogue, Backstreet Boys, Björk, Seal, Avril Lavigne, Lenny Kravitz, Linkin Park, Muse, Sting, Patricia Kaas, Deep Purple, Scorpions, James Brown, Nazareth, Rammstein & Metallica. == Liikenne == Riika-areenalle pääsee keskustasta johdinautoilla numero 3, 5 ja 25. Tavallisista busseista hallille kulkevat numerot 9, 11 ja 33. Keskustasta tultaessa lähimmän pysäkin nimi on A.Briana ielahttp://www.arenariga.com/en/ka_nokljut/sabiedriskais.html . Hallille voi myös saapua omalla autolla, parkkilippu ottelun ajaksi maksaa vajaat 6 euroa.http://www.arenariga.com/en/ka_nokljut/stavvietas.html == Lähteet == * http://www.arenariga.com/en/par_arenu/fakti.html ===Viitteet=== == Aiheesta muualla == *Viralliset sivut Luokka:Latvian jäähallit Luokka:Latvian urheiluhallit Luokka:Riian urheilu Luokka:Riian rakennukset ja rakennelmat
Witching Metal

Witching Metal on saksalaisen thrash metal -yhtye Sodomin ensimmäinen demo, joka julkaistiin vuonna 1982. Demon nimikappale pääsi myös yhtyeen ensimmäiselle EP:lle, In the Sign of Evilille. Yhtye myös esittää kyseisen kappaleen usein konserteissaan. ==Kappaleet== # Devil's Attack # Witching Metal # Life from Hell # Poisoned Blood ==Kokoonpano== * Tom Angelripper - laulu, basso * Aggressor - kitara * Chris Witchhunter - rummut ==Katso myös== * Victims of Death - Sodomin toinen demo * The Sins of Sodom - Bootleg, joka sisältää tämän demon. Luokka:Sodomin albumit Luokka:Vuoden 1982 albumit
Victims of Death

Victims of Death on saksalaisen thrash metal -yhtye Sodomin toinen demo, joka julkaistiin vuonna 1984. Tämä demo sisälsi ensimmäisen demon (Witching Metal) kappaleet uudelleenäänitettyinä sekä neljä uutta kappaletta. ==Kappalelista== # Witchhammer # Devil's Attack * # Let's Fight # Victims of Death # Life from Hell * # Poisoned Blood * # Satans Conjuration # Witching Metal * :Tähdellä merkityt kappaleet löytyvät myös ensimmäiseltä demolta, tosin huonolaatuisempina. ==Kokoonpano== * Tom Angelripper - laulu, basso * Aggressor - kitara * Chris Witchhunter - rummut ==Katso myös== * The Sins of Sodom - bootleg, joka sisältää tämän demon. Luokka:Sodomin albumit Luokka:Vuoden 1983 albumit
Carmelo Pace

Carmelo Pace (17. elokuuta 1906 Valletta – 20. toukokuuta 1993 Sliema) oli maltalainen säveltäjä. Hänen teoksiaan ovat muiden muassa oopperat Caterina Desguane (1965), I martiri (1967), Angelica (1973) ja Ipogeana (1976). Pace toimi myös musiikinopettajana. Hänen oppilaitaan oli muun muassa Jesmond Grixti. Luokka:Maltalaiset säveltäjät Luokka:Vuonna 1906 syntyneet Luokka:Vuonna 1993 kuolleet
Sympatomimeetit

Sympatomimeetit ovat aineita, joiden vaikutukset elimistössä vastaavat sympaattisen hermoston stimulaatiota, eli ne vaikuttavat kohde-elimissä noradrenaliinin tavoin. Sympatomimeettisiä aineita ovat elimistön omat katekoliamiinit (noradrenaliini, adrenaliini, ja dopamiini) useat β-fenyylietyyliamiinin johdannaiset (esimerkiksi amfetamiini ja efedriini) sekä jotkut täysin erirakenteiset kemialliset yhdisteet. Vastaavasti tunnetaan sympatolyytit, jotka lamaavat sympaattisen hermoston vaikutuksia. Parasympatomimeetit (tai kolinergit) ja parasympatolyytit (oikeammin antikolinergit) vaikuttavat parasympaattiseen hermostoon. == Lähteet == Luokka:Biokemia Luokka:Lääkkeet
Jesmond Grixti

Jesmond Grixti (s. 1969 Sliema) on maltalainen säveltäjä. Hänen orkesteri- ja kamarimusiikkiteoksiaan on esitetty Euroopassa, Australiassa ja Japanissa. Grixti opiskeli 1980-luvun alussa sävellystä Carmelo Pacen johdolla. Myöhemmin hän opiskeli Lontoossa ja Milanossa. Vuodesta 2000 lähtien hän on asunut Melbournessa, Australiassa. Luokka:Maltalaiset säveltäjät Luokka:Vuonna 1969 syntyneet Luokka:Elävät henkilöt
Sela (psalmit)

Sela () on Psalmien kirjassa usein esiintyvä sana, jonka merkitys on epäselvä. Se esiintyy usein kohdissa, joissa on jonkinlainen sisällöllinen taite tai tauko. Sitä ei saa sekoittaa heprean sanaan sela‘ ( joka tarkoittaa "kallio".) Psalmeissa sela on todennäköisesti alun perin esitysohjeeksi tarkoitettu musiikkitermi. Sen on arveltu merkitsevän taukoa, välisoittoa, kuoron responsoriota, laulajaryhmän vaihtoa. tai kulttihuutoa. thumb|"Sela", Nikolaikirche Stralsund == Esimerkkejä == "Vaviskaa siis, älkää syntiä tehkö! Miettikää tätä vielä, kun menette levolle, olkaa ääneti Herran edessä. (sela). (Ps. 4:5) http://raamattu.uskonkirjat.net/servlet/biblesite.Bible?chp=1&ref;=Ps.+4%3A1&rnd;=1389368518810 == Esiintyvyydestä == "Sela" esiintyy 71 kertaa 39 psalmissa ja 3 kertaa Habakukin kirjan kolmannessa luvussa (joissakin käännöksissä "sela" on käännetty välisoitoksi tai jätetty pois kokonaan). == Muita merkityksiä == * seemiläinen heittoase; keihäs == Lähteet == Luokka:Raamatun aiheet Luokka:Psalmit
Juurekkaat

Juurekkaat (Gymnopus) on kantasienisuku. Suomessa on noin 15 pientä, valkoitiöistä juurekasta. Niistä yleisin lienee varsin kosteissa metsissä kasvava kalvakankeltainen kalpeajuurekas (Gymnopus dryophilus). Aiemmin juurekkaat-nimitystä käytettiin suvusta Collybia, mutta suurin osa Suomessa esiintyvistä juurekkaista on sittemmin siirretty Gymnopus-sukuun. == Lajeja == * Kimppujuurekas (Gymnopus acervatus) * Maksajuurekas (Gymnopus alpinus) * Jouhinahikas (Gymnopus androsaceus) * Nuppijuurekas (Gymnopus aquosus) * Tupasjuurekas (Gymnopus confluens) * Kalpeajuurekas (Gymnopus dryophilus) * Haisunahikas (Gymnopus foetidus) * Tummajuurekas (Gymnopus fuscopurpureus) * Löyhkäjuurekas (Gymnopus hariolorum) * Haisujuurekas (Gymnopus impudicus) * Keltahelttajuurekas (Gymnopus ocior) * Kirpeäjuurekas (Gymnopus peronatus) * Mäntyjuurekas (Gymnopus putillus) * Koivujuurekas (Gymnopus terginus) * Kevätjuurekas (Gymnopus vernus) == Lähteet == == Aiheesta muualla == * Juurekkaat *